b'\n_START_ARTICLE_\nShijiazhuang\n_START_SECTION_\nIlmasto\n_START_PARAGRAPH_\nShijiazhuangissa on K\xc3\xb6ppenin ilmastoluokituksen mukaan keskileveysasteiden aroilmasto. Vuoden ymp\xc3\xa4ri on kuivaa lukuun ottamatta kes\xc3\xa4kuukausia, kes\xc3\xa4t ovat kuumia ja talvella on viile\xc3\xa4\xc3\xa4. Vuoden keskil\xc3\xa4mp\xc3\xb6tila on noin 13\xc2\xa0\xc2\xb0C ja keskim\xc3\xa4\xc3\xa4r\xc3\xa4inen sadem\xc3\xa4\xc3\xa4r\xc3\xa4 520 millimetri\xc3\xa4. Hein\xc3\xa4kuu on l\xc3\xa4mpimin kuukausi. Silloin vuorokauden keskil\xc3\xa4mp\xc3\xb6tila on noin 26\xc2\xa0\xc2\xb0C. Viilein kuukausi on tammikuu, jolloin keskil\xc3\xa4mp\xc3\xb6tila on noin \xe2\x80\x933\xc2\xa0\xc2\xb0C. Sateisin kuukausi on elokuu, jolloin sataa keskim\xc3\xa4\xc3\xa4rin noin 150 millimetri\xc3\xa4. Tammikuu puolestaan on kuivin kuukausi. Silloin keskim\xc3\xa4\xc3\xa4r\xc3\xa4inen sadanta on 3 millimetri\xc3\xa4.\n_START_SECTION_\nHistoria\n_START_PARAGRAPH_\nKaupunki perustettiin vuonna 1925 ja virallisesti siit\xc3\xa4 tuli kaupunki 7. lokakuuta 1939 nimell\xc3\xa4 Shimen (\xe7\x9f\xb3\xe9\x97\xa8\xe5\xb8\x82). Shijiazhuang tuli nimeksi 26. joulukuuta 1947.'